O‘zbekistonda eng qimmat Sony smartfoni 1,6 million so‘mdan sotilmoqda

“Parol” nashri 12-oktabr holatiga ko‘ra Toshkent shahridagi “Fleshka” savdo majmuasida sotilayotgan Sony smartfonlarining narxlarini e’lon qildi. Ular orasida eng qimmati Sony Xperia Z2 smartfoni deb topildi. Ushbu smartfon “Fleshka” savdo majmuasida 1 580 000 so‘mdan sotilmoqda.

Sony Xperia Z2 smartfonida 5,2 dyuym 1080×1920 pikselli displey, 2,3 GGs chastotaga ega to‘rt yadroli protsessor, 3 Gb tezkor va 16 Gb ichki xotira (+MicroSD), 2,2 megapikselli old va 20,7 megapikselli orqa kamera, Wi-Fi, NFC, USB 2.0, Bluetooth 4.0, Android 4.4.2 operatsion tizimi va 3200 mA·soat quvvatga ega batareya o‘rnatilgan. Smartfon suv va changga chidamlilik — IP67 sertifikatiga ega.
Shuningdek, “Fleshka” savdo majmuasida sotilayotgan barcha Sony smartfonlarining narxlari bilan “Parol” nashrining ushbu maqolasida tanishishingiz mumkin.